als_Latn dik_Latn sag_Latn
Çifti i Parë amerikan, Barack dhe Michelle Obama, janë munduar vazhdimisht që vajzat e tyre t’i mbajnë larg syrit të publikut, mirëpo kjo po bëhet gjithnjë më e vështirë me kalimin e viteve.
Në Instagram është publikuar një fotografi e vajzës së madhe të presidentit të SHBA-ve. Megjithëse nuk dihet se kush e ka bërë dhe kush e ka publikuar fotografinë, nga Shtëpia e Bardhë njoftojnë se kanë nisur hetimet për këtë rast.
16-vjeçarja Malia në fotografi shfaqet duke i rregulluar flokët, ndërsa ka të veshur një bluzë pa krahë me mbishkrimin e grupit “Pro Era”.
Sipas New York Post, njerëzit përgjegjës për sigurinë e familjes së presidentit duan të dinë se si ka rrjedhë në publik kjo fotografi.
Anëtarët e grupit “Pro Era” kanë thënë se fotografinë e kanë marrë nga një mik i përbashkët i tyre dhe Malias.
als_Latn als_Latn als_Latn als_Latn als_Latn